Juhani Ruotsalo

Juhani Ruotsalo (24. tammikuuta 1950 Helsinki – 4. tammikuuta 2017 Helsinki) oli suomalainen vasemmistolaisen opiskelijaliikkeen johtohenkilö, yhteiskunnallinen keskustelija ja kirjallisuuskriitikko.Juhani Ruotsalo 1950–2017, Helsingin Sanomat Muistot 6.2.2017 (Tilaajille)

Ruotsalo pääsi ylioppilaaksi 1968 Lohjan yhteislyseosta ja hän sai tällöin Yrjö Koskisen palkinnon äidinkielen aineestaan ”Ylikansoitus ja aliravitsemus – aikamme suurin ongelma”. Hän saapui syksyllä 1968 Helsingin yliopistoon opiskelemaan sosiologiaa, tuli mukaan nuortaistolaisten toimintaan ja liittyi vuonna 1970 Akateemiseen Sosialistiseuraan. Kimmo Rentola : Kevään 1968 isänmaan toivot, s. 108

Taistolaisessa opiskelijaliikkeessä toiminut Ruotsalo oli 1970-luvulla Sosialistisen Opiskelijaliiton puheenjohtajana. Hän oli myöhemmin SKP:n päälinjan ja SKP:n vähemmistön väliin sijoittuneen kolmaslinjalaisuutena tunnetun uudistusliikkeen perustaja yhdessä Leevi Lehdon kanssa 1980-luvun alussa.Ilkka Ronkainen : Rautaesiripussa oli reikä: Luokkataistelua rajakaupungissa 1970-luvulla ja 1980-luvun alussa, Books on Demand 2019, sivu 329 (Google kirjat-linkki)

 Julkaisuja 
 Hallituksen toimintaselostus 10. liittokokoukselle 3.–5.10.1975 Helsingissä. Sosialistinen opiskelijaliitto, Helsinki 1975
 Egon Dummer : Etiopia muutoksen tiellä ; kääntänyt ja toimittanut Juhani Ruotsalo : julkaisija Suomen rauhanpuolustajien Afrikka-komitea. Rauhantyön puolesta, Helsinki 1986 (alkuteos Äthiopien im Aufbruch)

 Lähteet 

 Aiheesta muualla 
 SOL:n 11. liittokokous Helsingissä 1977, SOL: n johdon seurassa neuvostoliittolaisia vieraita, 2,vas. valtuuskuntaa johtava Komsomolin opiskelijaosaston varajohtaja Sergei Artomonov ja hänestä oik. Neuvostoliiton nuorisojärjestöjen komitean työntekijä Viktor Minshenkov, vas. puheenj. Juhani Ruotsalo ja oik. pääsihteeri Johan Bützow, Kansan Arkisto

Luokka:SKP:ssä (1918–1990) vaikuttaneet henkilöt
Luokka:Suomalaiset järjestöjohtajat
Luokka:Suomalaiset kirjallisuuskriitikot
Luokka:Vuonna 1950 syntyneet
Luokka:Vuonna 2017 kuolleet